Diari Oficial de la Generalitat Valenciana


Sumari del DOGV 5796, del 01-07-2008 (2008/7328)

Actuacions del judici verbal 133/07. Notificació de la sentència a Francisco Valera Munera.
-------------------------------------------------------------------------------------------

### Dades del document

Número de DOGV
:   5796

Data del DOGV
:   01-07-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/7328


Data del document
:   17-04-2008

Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Descriptors 

:   * sistema judicial

Actuacions del judici verbal 133/07. Notificació de la sentència a Francisco Valera Munera. [2008/7328]  
Ángel Martínez Lozano, secretari del Jutjat de Primera Instància número 4 de Castelló de la Plana, faig saber:   
Que en este Jutjat a càrrec meu se seguix el procediment verbal desnonament 133/07, en el qual s'ha dictat la sentència de data 8 de gener de 2008, que té l'encapçalament i la dispositiva que, literalment, diuen així:  
«Castelló de la Plana, 8 de gener de 2008  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, ha vist les presents actuacions de judici verbal per desnonament d'habitatge i reclamació de rendes, promogudes per Luis Jiménez Maíz, representat per la procuradora dels tribunals Carmen Linares Beltrán, dirigit pel lletrat Guillermo del Olmo de Dios, contra Francisco Valero Munera (en rebel·lia) i contra María Eugenia Gasch Aguera, representada per la procuradora dels tribunals la senyora Carrilero, assistida del lletrat el senyor Vastida Vidal, va dictar sentència sobre la base dels següents:  
/.../  
Dispositiva  
Que amb l'estimació íntegra de la demanda interposada per la procuradora dels tribunals Carmen Linares Beltrán, en nom i representació de Luis Jiménez Maíz, contra Francisco Valero Munera i María Eugenia Gasch Aguera:  
1. Declare resolt per falta de pagament de les rendes i quantitats assimilades el contracte d'arrendament que lligava les parts i que tenia per objecte l'habitatge situat a Castelló de la Plana, carrer de l'Olivera, número 16, 4, 2.  
2. Condemne Francisco Valero Munera i María Eugenia Gasch Aguera a sotmetre's a esta resolució i a deixar lliure, vacu i a disposició de la part actora l'immoble a què es fa referència. A este efecte, s'ha assenyalat el dia 11 de febrer de 2008, a les 09.30 hores, perquè se'n procedisca al llançament.  
3. Condemne els demandats a pagar a l'actor la quantitat de quatre mil cent setanta-set euros i trenta-un cèntims, en concepte de rendes, despeses de subministrament d'electricitat i gas, taxes de recollida de fem i despeses de comunitat de propietaris, impagats fins a la data de presentació de la demanda, més huit mil setanta-dos euros i onze cèntims en concepte de rendes vençudes i despeses des de la interposició de la demanda fins a la data de la present resolució, més les rendes que vencen i les despeses per consums de llum, aigua, gas natural, comunitat de propietaris i fems, així com els altres subministraments de què està dotada la finca que es generen fins al llançament i els interessos vençuts, en els termes establits en el fonament de dret huité de la present resolució.  
4. Condemne els demandats a pagar les costes processals causades.  
Notifiqueu la present resolució a les parts interessades, i feu-los saber que no és ferma i que contra esta resolució s'hi pot interposar un recurs d'apel·lació davant l'Audiència Provincial de Castelló, el qual s'ha de preparar davant este Jutjat, en els cinc dies següents a la notificació.  
Lliureu i uniu un certificat d'esta resolució a les actuacions, i incloeu l'original al llibre de sentències.  
Esta és la meua sentència, que pronuncie, mane i firme.  
Així mateix, i amb data 29 de gener d'enguany, s'ha dictat la interlocutòria d'aclariment d'esta sentència, la part dispositiva de la qual diu així:  
Dispose: aclarir la sentència que posa fi al present procediment, en el sentit que la condemna en costes dels demandats és amb caràcter mancomunat. Els altres pronunciaments es mantenen íntegrament.  
Notifiqueu la present resolució a les parts, i feu-los saber que contra esta resolució no s'hi pot interposar cap recurs, sense perjudici dels recursos que procedisquen, si escau, contra la sentència o interlocutòria a què es referisca la sol·licitud o actuació d'ofici del tribunal, els terminis del quals s'interrompran des de la sol·licitud de l'aclariment, rectificació, esmena o complement i, en tot cas, començaran a computar-se des de l'endemà de la notificació de la interlocutòria que reconega o negue l'omissió del pronunciament i acorde o denegue remeiar-la».  
I a fi que valga per a la publicació en el Diari Oficial de la Comunitat Valenciana i per a la notificació de sentència al demandat en parador ignorat, Francisco Valera Munera, lliure este edicte.  
Castelló de la Plana, 17 d'abril de 2008.- El secretari: Ángel Martínez Lozano.